

ประกาศอธิบดีกรมสรรพากร

เกี่ยวกับภาษีเงินได้ (ฉบับที่ 388)

เรื่อง กำหนดประเภท หลักเกณฑ์ วิธีการ และเงื่อนไข เพื่อการยกเว้นภาษีเงินได้นิติบุคคล

สำหรับเงินได้ที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพ

อาศัยอำนาจตามความในมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 702) พ.ศ. 2563 อธิบดีกรมสรรพากรกำหนดประเภท หลักเกณฑ์ วิธีการ และเงื่อนไขการยกเว้นภาษีเงินได้นิติบุคคล สำหรับเงินได้ที่ได้จ่ายเป็นค่าซื้อผลิตภัณฑ์พลาสติก ที่ย่อยสลายได้ทางชีวภาพ ดังต่อไปนี้

ข้อ 1 การยกเว้นภาษีเงินได้ให้แก่บริษัทหรือห้างหุ้นส่วนนิติบุคคล สำหรับเงินได้ เป็นจำนวนร้อยละยี่สิบห้าของรายจ่ายที่ได้จ่ายไปเป็นค่าซื้อผลิตภัณฑ์พลาสติกที่ย่อยสลายได้ทางชีวภาพ เฉพาะการซื้อผลิตภัณฑ์พลาสติกที่ย่อยสลายได้ทางชีวภาพจากโรงงานที่เป็นผู้ประกอบการจดทะเบียนภาษีมูลค่าเพิ่ม โดยมีหนังสือรับรองการผลิตผลิตภัณฑ์จากสำนักงานเศรษฐกิจอุตสาหกรรม กระทรวงอุตสาหกรรม ตั้งแต่วันที่ ๑ มกราคม พ.ศ. ๒๕๖2 ถึงวันที่ ๓๑ ธันวาคม พ.ศ. ๒๕๖4

ข้อ 2 บริษัทหรือห้างหุ้นส่วนนิติบุคคลผู้ใช้สิทธิยกเว้นภาษีเงินได้ตามประกาศนี้ จะต้องซื้อผลิตภัณฑ์พลาสติกที่ย่อยสลายได้ทางชีวภาพตามประเภทดังนี้

(1) ถุงหูหิ้ว

(2) ถุงขยะ

(3) แก้วพลาสติก

(4) จาน ชาม ถาดพลาสติกแบบใช้ครั้งเดียว

(5) ช้อน ส้อม มีดพลาสติก

(6) หลอดพลาสติก

(7) ถุงพลาสติกสำหรับเพาะชำ

(8) ฟิล์มคลุมหน้าดิน

(9) ขวดพลาสติก

(10) ฝาแก้วน้ำ

(11) ฟิล์มปิดฝาแก้ว

/ ข้อ 3 บริษัท ...

2

ข้อ 3 บริษัทหรือห้างหุ้นส่วนนิติบุคคลผู้ใช้สิทธิยกเว้นภาษีเงินได้ตามประกาศนี้  
ต้องจัดทํารายงานแสดงรายละเอียดของการซื้อผลิตภัณฑ์พลาสติกที่ย่อยสลายได้ทางชีวภาพ โดยต้องมีรายการและข้อความอย่างน้อยตามแบบที่แนบท้ายประกาศนี้ และเก็บรักษารายงาน ดังกล่าว รวมทั้งเอกสารประกอบการลงรายการในรายงานไว้ ณ สถานประกอบการพร้อมให้ เจ้าพนักงานประเมินตรวจสอบได้

ข้อ 4 ประกาศนี้ให้ใช้บังคับตั้งแต่ วันที่ ๑ มกราคม พ.ศ. ๒๕๖2 เป็นต้นไป

ประกาศ ณ วันที่ 9 กันยายน พ.ศ. 2563

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร

รายงานการซื้อผลิตภัณฑ์พลาสติกที่ย่อยสลายได้ทางชีวภาพ

ตามประกาศอธิบดีกรมสรรพากร เกี่ยวกับภาษีเงินได้ (ฉบับที่ 388)

เรื่อง กำหนดประเภท หลักเกณฑ์ วิธีการและเงื่อนไข เพื่อการยกเว้นภาษีเงินได้นิติบุคคล

สำหรับเงินได้ที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพ

ลงวันที่ 9 กันยายน พ.ศ. 2563

-------------------------------------------------

๑. บริษัท/ห้างหุ้นส่วนนิติบุคคล ผู้ใช้สิทธิ........................................................................................................

เลขประจำตัวผู้เสียภาษีอากร.................................................................................................................................

๒. ชื่อ.........................................................................โรงงานผู้ผลิตผลิตภัณฑ์พลาสติกที่ย่อยสลายได้ทางชีวภาพ

เลขประจำตัวประชาชน/เลขประจำตัวผู้เสียภาษีอากร........................................................................................

ที่อยู่.......................................................................................................................................................................

...................................................................................................โทรศัพท์.............................................................

หนังสือรับรองโรงงานผู้ผลิตผลิตภัณฑ์พลาสติกที่ย่อยสลายได้ทางชีวภาพ จากสำนักงานเศรษฐกิจอุตสาหกรรม กระทรวงอุตสาหกรรม เลขที่ .................................................ลงวันที่..................................................................

3. ซื้อผลิตภัณฑ์พลาสติกที่ย่อยสลายได้ทางชีวภาพตามใบกำกับภาษีมูลค่าเพิ่ม เลขที่..............เล่มที่..................ลงวันที่.........................................รายการสินค้า/ประเภทสินค้า............................................................................จำนวนสินค้า.......................................................จำนวนเงิน............................................................โดยชำระเป็น

(๑) เงินสด จำนวน............................................................บาท

(๒) เช็คธนาคาร..........................สาขา............................เช็คเลขที่........................ลงวันที่.............................

จำนวน............................................................บาท

(3) โอนเข้าบัญชีธนาคาร...........................สาขา.............................เมื่อวันที่.................................................

เลขที่บัญชี....................................................ชื่อบัญชี...............................................................................

จำนวน............................................................บาท

(4) วิธีอื่น........................................................................................................................................................

ขอรับรองว่า รายการที่แสดงไว้ข้างต้นเป็นความจริงทุกประการ

ลงชื่อ..............................................................กรรมการ/หุ้นส่วนผู้จัดการ

(..............................................................)

วัน/เดือน/ปี.............................................................ที่ออกหนังสือรับรอง